ΠΡΟΣΚΛΗΣΗ ΓΙΑ TH ΣΥΜΠΛΗΡΩΣΗ ΚΑΙ ΥΠΟΒΟΛΗ ΔΗΛΩΣΗΣ ΤΟΠΟΘΕΤΗΣΗΣ
 ΠΡΟΣΩΡΙΝΩΝ ΑΝΑΠΛΗΡΩΤΩΝ Ε.Β.Π. ΚΑΙ Ε.Ε.Π. ΚΛΑΔΩΝ ΠΕ21, ΠΕ23, ΠΕ25, ΠΕ28, ΠΕ29, ΠΕ30 ΓΙΑ ΤΟ ΣΧΟΛΙΚΟ ΕΤΟΣ 2019-20
Η Περιφερειακή Διεύθυνση Α/θμιας και Β/θμιας Εκπ/σης Κρήτης, βάσει της διάθεσης πιστώσεων για την πρόσληψη προσωρινών αναπληρωτών Ε.Β.Π. και Ε.Ε.Π. ΚΛΑΔΩΝ ΠΕ21, ΠΕ23, ΠΕ25, ΠΕ28, ΠΕ29, ΠΕ30 σε Σχολικές Μονάδες Γενικής Αγωγής, ΣΜΕΑΕ και ΚΕΣΥ καλεί από τους οριστικούς πίνακες για το σχολικό έτος 2019-20, εξαιρώντας όσους δεν υπέβαλαν δήλωση προτίμησης:  
Τους υποψήφιους αναπληρωτές

· Ε.Β.Π. οι οποίοι βρίσκονται στις θέσεις 100, 102, 103, 107, 109, 110, 116, 117, 118, 120, 122, 124, 134, 135, 137, 138, 143, 150, 151, 152, 156, 157, 159, 160, 163, 172, 176, 179 και 181 στον οριστικό πίνακα κατάταξης υποψηφίων αναπληρωτών Ε.Β.Π. 
· Ε.Ε.Π. ΚΛΑΔΟΥ ΠΕ21-ΘΕΡΑΠΕΥΤΩΝ ΛΟΓΟΥ οι οποίοι βρίσκονται στις θέσεις 20, 21, 23, 24, 25, 26, 27, 28, 32, 33 και 34 στον οριστικό ΚΥΡΙΟ πίνακα κατάταξης υποψηφίων αναπληρωτών Ε.Ε.Π. ΚΛΑΔΟΥ ΠΕ21. 
· Ε.Ε.Π. ΚΛΑΔΟΥ ΠΕ23-ΨΥΧΟΛΟΓΩΝ οι οποίοι βρίσκονται στις θέσεις 16, 20, 30, 32, 33, 34, 41, 43, 45, 46, 47, 49, 50, 51, 52, 53, 55, 56, 59 και 61 στον οριστικό ΕΠΙΚΟΥΡΙΚΟ πίνακα κατάταξης υποψηφίων αναπληρωτών Ε.Ε.Π. ΚΛΑΔΟΥ ΠΕ23. 
· Ε.Ε.Π. ΚΛΑΔΟΥ ΠΕ25-ΣΧΟΛΙΚΩΝ ΝΟΣΗΛΕΥΤΩΝ οι οποίοι βρίσκονται στις θέσεις 16, 18, 24, 25, 26, 27, 30 και 71 στον οριστικό ΕΠΙΚΟΥΡΙΚΟ πίνακα κατάταξης υποψηφίων αναπληρωτών Ε.Ε.Π. ΚΛΑΔΟΥ ΠΕ25. 
· Ε.Ε.Π. ΚΛΑΔΟΥ ΠΕ28-ΦΥΣΙΚΟΘΕΡΑΠΕΥΤΩΝ οι οποίοι βρίσκονται στις θέσεις 16, 18, 19 και 20 στον οριστικό ΚΥΡΙΟ πίνακα κατάταξης υποψηφίων αναπληρωτών Ε.Ε.Π. ΚΛΑΔΟΥ ΠΕ28.
· Ε.Ε.Π. ΚΛΑΔΟΥ ΠΕ29-ΕΡΓΟΘΕΡΑΠΕΥΤΩΝ οι οποίοι βρίσκονται στις θέσεις 1, 2, 3, 4, 6, 7 και 8 στον οριστικό ΕΠΙΚΟΥΡΙΚΟ πίνακα κατάταξης υποψηφίων αναπληρωτών Ε.Ε.Π. ΚΛΑΔΟΥ ΠΕ29.
· Ε.Ε.Π. ΚΛΑΔΟΥ ΠΕ30-ΚΟΙΝΩΝΙΚΩΝ ΛΕΙΤΟΥΡΓΩΝ οι οποίοι βρίσκονται στις θέσεις 56, 57, 58, 59, 60, 61, 63, 64, 65, 66, 67, 68, 69, 71 και 72 στον οριστικό ΚΥΡΙΟ πίνακα κατάταξης υποψηφίων αναπληρωτών Ε.Ε.Π. ΚΛΑΔΟΥ ΠΕ30. 
να συμπληρώσουν την κάτωθι ηλεκτρονική Αίτηση-Δήλωση Τοποθέτησης σε λειτουργικά κενά σε Σχολικές Μονάδες Γενικής Αγωγής, ΣΜΕΑΕ και ΚΕΣΥ από σήμερα Πέμπτη 03 Οκτωβρίου 2019 μέχρι και την Παρασκευή 04 Οκτωβρίου 2019 και ώρα 12 το μεσημέρι.
ΟΔΗΓΙΕΣ
Για την υποβολή της αίτησής σας παρακαλούμε ακολουθήστε τα εξής βήματα:

1) Επισκεφθείτε τη διεύθυνση http://app.pdekritis.gr/aitisi/

2) Συνδεθείτε χρησιμοποιώντας ως στοιχεία σύνδεσης το Α.Φ.Μ. σας, τον αριθμό δελτίου ταυτότητας και την ειδικότητά σας. Χρησιμοποιήστε κεφαλαία γράμματα στον αριθμό ταυτότητας και μην αφήσετε κενό μεταξύ των γραμμάτων και των αριθμών (λατινικά ή εφόσον δεν μπορείτε να συνδεθείτε δοκιμάστε ελληνικά).Επιπλέον θα πρέπει να συμπληρώσετε το πλαίσιο επιβεβαίωσης με το διακριτικό τίτλο “Δεν είμαι ρομπότ”.

· 3) Την πρώτη φορά που θα συνδεθείτε στην εφαρμογή θα σας ζητηθεί να μελετήσετε αναλυτικά τις οδηγίες υποβολής αιτήσεων και να επιβεβαιώσετε την αποδοχή τους. Με την επιλογή αποδοχής η εφαρμογή θα σας προωθήσει στην επόμενη σελίδα με τις διαθέσιμες επιλογές. Εάν αρνηθείτε, η εφαρμογή θα σας αποσυνδέσει. 

4) Με τη σύνδεσή σας θα είναι διαθέσιμες οι επιλογές 
α) καταχώρηση αίτησης και 
β) υποβολής αρνητικής αίτησης. 
    Α) Υποβολή αίτησης

· Η οθόνη υποβολής αίτησης είναι κατάλληλα προσαρμοσμένη στις προτιμήσεις νομών που εσείς προσωπικά έχετε δηλώσει σε προηγούμενο στάδιο της διαδικασίας προσλήψεων. Θα πρέπει να επιλέξετε όλα τα σχολεία για κάθε νομό με τη σειρά προτίμησης που επιθυμείτε. Όταν ολοκληρώσετε τις επιλογές σας, πρέπει να πατήσετε το κουμπί Υποβολή αίτησης.
· ΠΡΟΣΟΧΗ: Στην Αίτηση-Δήλωση Τοποθέτησης πρέπει να συμπεριλάβετε με τη σειρά που επιθυμείτε όλα τα λειτουργικά κενά των νομών που είχατε δηλώσει στην αρχική σας Αίτηση. Εάν, για παράδειγμα, στην αρχική σας Αίτηση είχατε δηλώσει όλους τους νομούς της Κρήτης, τότε θα πρέπει στην Αίτηση-Δήλωση Τοποθέτησης να συμπληρώσετε με τη σειρά που επιθυμείτε όλες τις σχολικές μονάδες που δίνονται ως λειτουργικά κενά, διαφορετικά δε θα μπορέσετε να υποβάλλετε την αίτησή σας. 

· Εάν στην αρχική σας δήλωση τοποθέτησης σε νομό δεν είχατε δηλώσει κάποιο νομό, τότε δεν έχετε τη δυνατότητα να δηλώσετε κενά του νομού αυτού στην Αίτηση-Δήλωση Τοποθέτησης. 

· Η σειρά των νομών που είχατε δηλώσει στην αρχική σας δήλωση (29/08/2019 έως 02/09/2019) είναι δεσμευτική. 

· Εφόσον υποβάλλετε την αίτηση επιτυχώς (θα σας εμφανιστεί το μήνυμα «Η αίτησή σας έχει υποβληθεί επιτυχώς»), θα οδηγηθείτε στην οθόνη επισκόπησης της αίτησης σας στην οποία παρατίθενται όλες οι επιλογές σας. Από την οθόνη προβολής των στοιχείων της αίτησής σας υπάρχει δυνατότητα εκτύπωσης της αίτησής σας. Η εκτύπωση παράγει ένα αρχείο μορφής PDF το οποίο μπορείτε να αποθηκεύσετε ή να εκτυπώσετε. Η αίτηση-Δήλωση Τοποθέτησης θεωρείται υπογεγραμμένη, δεν χρειάζεται να γίνει καμία επιπλέον ενέργεια από τους υποψήφιους αναπληρωτές.  

    Β) Υποβολή Αρνητικής Δήλωσης
5) Εάν επιθυμείτε να κάνετε τροποποίηση ή διαγραφή της δήλωσής σας, μπορείτε να την πραγματοποιήσετε κάνοντας τη διαδικασία υποβολής εξ΄ αρχής. Με τον τρόπο αυτό ακυρώνεται αυτόματα η προηγούμενη υποβληθείσα δήλωση και θεωρείται έγκυρη η τελευταία τροποποιημένη δήλωση τοποθέτησης που έχει υποβληθεί εντός της δοθείσης προθεσμίας υποβολής. 
· ΠΡΟΣΟΧΗ: Η καταληκτική προθεσμία για τη συμπλήρωση και υποβολή της Αίτησης-Δήλωσης Τοποθέτησης είναι η Παρασκευή 04 Οκτωβρίου 2019 και ώρα 12 το μεσημέρι. Εάν δεν την υποβάλετε εμπρόθεσμα, τότε η τοποθέτησή σας θα γίνει σε κάποιο από τα υπάρχοντα λειτουργικά κενά των νομών που δηλώσατε στην αρχική σας Δήλωση.
· Μετά το πέρας της προθεσμίας κατάθεσης των Αιτήσεων-Δηλώσεων Τοποθέτησης, θα αναρτηθούν ΠΙΝΑΚΕΣ ΠΡΟΣΛΗΨΗΣ ΚΑΙ ΤΟΠΟΘΕΤΗΣΗΣ στην ιστοσελίδα της Π.Δ.Ε. Κρήτης με έκδοση και ανάρτηση σχετικής Απόφασης στη ΔΙΑΥΓΕΙΑ. Παρακαλούμε να παρακολουθείτε καθημερινά την ιστοσελίδα της Π.Δ.Ε. Κρήτης για ανακοινώσεις και έκτακτη ενημέρωση.

· Εάν το όνομά σας δεν βρίσκεται στους ΠΙΝΑΚΕΣ ΠΡΟΣΛΗΨΗΣ ΚΑΙ ΤΟΠΟΘΕΤΗΣΗΣ ΥΠΟΨΗΦΙΩΝ ΑΝΑΠΛΗΡΩΤΩΝ Ε.Ε.Π. και ΕΒΠ, σημαίνει ότι τα λειτουργικά κενά των νομών που είχατε επιλέξει στην αρχική σας Αίτηση καλύφθηκαν από υποψήφιους που βρίσκονταν σε ανώτερη θέση από εσάς στον ΟΡΙΣΤΙΚΟ ΑΞΙΟΛΟΓΙΚΟ ΠΙΝΑΚΑ ΥΠΟΨΗΦΙΩΝ ΑΝΑΠΛΗΡΩΤΩΝ Ε.Ε.Π. και Ε.Β.Π. και δεν προσλαμβάνεστε στη φάση αυτή, αλλά υπάρχει πιθανότητα, αν δοθούν επιπλέον πιστώσεις, να προσληφθείτε σε επόμενη φάση. Παρακαλούμε να παρακολουθείτε καθημερινά την ιστοσελίδα της Π.Δ.Ε. Κρήτης για ανακοινώσεις και έκτακτη ενημέρωση.

· Οι υποψήφιοι που προσλαμβάνονται, σύμφωνα με την παρ. 10 της εγκυκλίου 56267/Ε4/5-04-2018, πρέπει να αναλάβουν υπηρεσία εντός (5) ημερών από την ανακοίνωση της πρόσληψής τους. Όσοι υποψήφιοι δεν προσέλθουν εμπρόθεσμα για να αναλάβουν υπηρεσία ή παραιτηθούν μετά την ανάληψη υπηρεσίας, απολύονται και διαγράφονται από τον Πίνακα για το διανυόμενο σχολικό έτος. Ημερομηνία ανακοίνωσης πρόσληψης θεωρείται η ημερομηνία ανάρτησης στην ιστοσελίδα της Π.Δ.Ε. Κρήτης των ΠΙΝΑΚΩΝ ΠΡΟΣΛΗΨΗΣ ΚΑΙ ΤΟΠΟΘΕΤΗΣΗΣ ΥΠΟΨΗΦΙΩΝ ΑΝΑΠΛΗΡΩΤΩΝ Ε.Ε.Π. και ΕΒΠ. 
· Υπενθυμίζουμε ότι η δήλωση τοποθέτησης δεν συνεπάγεται αυτόματα την πρόσληψή σας.

· Σύμφωνα με το νέο Κανονισμό (ΕΕ) 2016/679 του Ευρωπαϊκού Κοινοβουλίου και του Συμβουλίου, της 27ης Απριλίου 2016, για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα, δίνετε τη συγκατάθεσή σας για την επεξεργασία των στοιχείων που υποβάλλετε με την αίτηση σας, με σκοπό την διεκπεραίωση των διαδικασιών πρόσληψης αναπληρωτών ΕΕΠ και ΕΒΠ.
03/10/2019
ΠΕΡΙΦΕΡΕΙΑΚΗ ΔΙΕΥΘΥΝΣΗ ΠΡΩΤΟΒΑΘΜΙΑΣ ΚΑΙ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ ΚΡΗΤΗΣ






